**Lenni Arttu Jeremias Hämäläinen** (s. 15. marraskuuta 2002 Espoo) on suomalainen jääkiekkoilija, joka edustaa SM-liigajoukkue Rauman Lukkoa. Hän on pelipaikaltaan oikea laitahyökkääjä. Hämäläinen pelaa pääasiassa seuran U20-joukkueessa, jonka [[Kapteeni (urheilu)|varakapteenina] hän toimii.

Ura
---

### Seuraura

Hämäläinen on Espoon Kiekkoseuran kasvatti. Hän siirtyi D-juniori-ikäisenä Espoo Bluesiin. Hän oli kaudella 2017–2018 C-nuorten SM-karsinnoissa joukkueensa paras maalintekijä 30 osumallaan, joilla Hämäläinen sijoittui koko sarjan maalipörssissä kolmanneksi. Hän voitti kauden päätteeksi C-nuorten Suomenmestaruuden. Kaudeksi 2018–2019 Hämäläinen siirtyi Helsingin IFK:n B-nuoriin.

Kaudeksi 2019–2020 Hämäläinen siirtyi Rauman Lukon organisaatioon. Kaudella 2020–2021 hän teki U20 SM-sarjan ensimmäisessä finaaliottelussa 6. huhtikuuta 2021 Oulun Kärppiä vastaan Lukon 1–2-voittomaalin ensimmäisessä jatkoerässä ajassa 75.03. Joukkueen kausi päättyi lopulta Suomenmestaruuteen, kuten myös kausi 2021–2022. Samalla kaudella Hämäläinen voitti debytoi Lukon SM-liigajoukkuueessa, jossa hän pelasi seitsemän runkosarja- ja kaksi Mestarien liigan ottelua ilman tehopisteitä. Hämäläinen teki liigadebyyttinsä 6. marraskuuta 2021 vieraissa Tampereen Ilvestä vastaan. Hänelle avautui paikka Lukon kokoonpanosta, kun vuorostaan SM-liigajoukkueen runkopelaajista kuusi vahvisti seuran U20-joukkuetta, joka taisteli viimeisestä paikasta U20 SM-sarjan ylempään jatkosarjaan. Hämäläinen merkittiin vain kolmella täydellä hyökkäysketjulla pelannen Lukon kolmosketjun vasempaan laitaan Arttu Ilomäen ja Scott Pooleyn viereen. Hän sai ottelussa jääaikaa 12.43 minuuttia ja Hämäläinen keräsi teholukeman –1.

Hämäläinen pelasi kauden 2022–2023 suurimmaksi osaksi Lukon U20-joukkueessa. Hän pelasi SM-liigassa kolme runkosarjaottelua ilman tehopisteitä. Kaudeksi 2023–2024 Hämäläinen nimettiin U20-joukkueen varakapteeniksi.

### Maajoukkueura

Hämäläinen on pelannut viisi poikien maaottelua.

Muuta
-----

Hämäläisen isoveli Luukas on pelannut puolustajana parhaimmillaan III-divisioonatasolla.

Lenni Hämäläinen valmistui ylioppilaaksi Mäkelänrinteen lukiosta keväällä 2022.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2019–2020 | Lukko | A-SM | 16 | 1 | 1 | 2 | 22 | – | – | – | – | – |
| 2020–2021 | Lukko | U20-SM | 36 | 1 | 5 | 6 | 24 | 8 | 2 | 0 | 2 | 0 |
| 2021–2022 | Lukko | U20-SM | 39 | 7 | 14 | 21 | 12 | 7 | 1 | 1 | 2 | 4 |
|  | Lukko | SM-liiga | 7 | 0 | 0 | 0 | 0 | – | – | – | – | – |
| 2022–2023 | Lukko | U20-SM | 41 | 14 | 9 | 23 | 26 | – | – | – | – | – |
|  | Lukko | SM-liiga | 3 | 0 | 0 | 0 | 0 | – | – | – | – | – |
| 1 kausi | yhteensä | SM-liiga | 10 | 0 | 0 | 0 | 0 | – | – | – | – | – |

Lähteet
-------

* Lenni Hämäläinen The Internet Hockey Databasessa (englanniksi)
* Lenni Hämäläinen Eurohockey-sivustolla (englanniksi)
* Lenni Hämäläinen *Elite Prospects*. Everysport Media Group AB.  (englanniksi)

### Viitteet

1. ↑  Mäkelänrinteen lukioon keväällä 2018 yhteisvalinnassa hyväksytyt opiskelijat *hel.fi*.  14.6.2018. Helsingin kaupunki. Viitattu 2.12.2022.
2. 1 2 3 4 5  Lenni Hämäläinen *Elite Prospects*. Everysport Media Group AB.  (englanniksi)
3. ↑  Elite Prospects - U16 SM-sarja Q Stats 2017-2018 *eliteprospects.com*. Everysport Media Group AB. Viitattu 9.11.2021. (englanniksi)
4. ↑  Sihvonen, Varpu: "En ole urallani tehnyt yhtä tärkeää maalia" – Lenni Hämäläinen ratkaisi U20-finaaliavauksen Lukolle *leijonat.fi*.  6.4.2021. Suomen Jääkiekkoliitto ry – Finlands Ishockeyförbund rf. Viitattu 9.11.2021.
5. ↑  Hellanto, Riku: Lukko lähtee Hakametsään täysin vajamiehisellä kokoonpanolla *MTVuutiset.fi*.  6.11.2021. Telia Company AB. Viitattu 9.11.2021.
6. ↑  Ilves - Lukko, 6.11.2021 *liiga.fi*.  6.11.2021. Jääkiekon SM-liiga Oy. Viitattu 9.11.2021.
7. ↑  Ilves - Lukko, 6.11.2021 *liiga.fi*.  6.11.2021. Jääkiekon SM-liiga Oy. Viitattu 9.11.2021.
8. ↑  Luukas Hämäläinen *Elite Prospects*. Everysport Media Group AB.  (englanniksi)
9. ↑  Mäkelänrinteen lukion kevään ylioppilaat *hel.fi*.  18.5.2022. Helsingin kaupunki. Viitattu 2.12.2022.

Lukko – SM-liiga
9 Stenqvist |
11 Reunanen |
15 Tiihonen |
16 Ylitalo |
17 Pa. Westerholm |
18 Jandric |
19 Järvenpää |
20 Nyman |
23 Trah’t |
24 Krannila |
27 Po. Westerholm |
29 Suni |
30 Salonen |
33 Gibson |
36 Järvinen |
38 Almari |
39 Tieksola |
41 Burke |
42 Abt |
48 Ikonen |
51 Korkka |
57 Brook |
60 Lebedeff |
62 Mattila (**C**) |
64 Kainulainen |
71 Ervasti |
72 Piipponen (**A**) |
82 Tolppola |
90 Hämäläinen |
92 Repo (**A**) |
93 Nieminen |
97 Fontaine  

Valmentajat Lämsä – Kauvosaari – Hämäläinen – Vuorio – Hakkarainen – Pasanen – Kuosmanen